|  |  |  |
| --- | --- | --- |
|  **shma** |  |  |
| **ΕΛΛΗΝΙΚΗ ΔΗΜΟΚΡΑΤΙΑ** |  | Ηράκλειο, 02.08.2023 |
| **ΠΕΡΙΦΕΡΕΙΑ ΚΡΗΤΗΣ** |  |  |
| **ΓΕΝ. Δ/ΝΣΗ ΥΠΟΔΟΜΩΝ**  |  |  |
| **Δ/ΝΣΗ ΤΕΧΝΙΚΩΝ ΕΡΓΩΝ** |  |  |
| **ΤΜΗΜΑ ΣΥΓΚΟΙΝΩΝΙΑΚΩΝ ΕΡΓΩΝ** |  |  |
|  |  |  |  |

**Συνεχίζονται οι εργασίες ανακατασκευής ασφαλτοτάπητα στον ισόπεδο κόμβο Γουβών επί της παλαιάς εθνικής οδού Ηρακλείου – Αγ. Νικολάου**

Στα πλαίσια εκτέλεσης του έργου «**Βελτίωση επιπέδου οδικής ασφάλειας σε θέσεις Μ.Ο.Α. (Μειωμένης Οδικής Ασφάλειας) στους οδικούς άξονες: 1) Ηράκλειο – Μοίρες – Αγία Γαλήνη, 2) Ηράκλειο – Γούβες – Χερσόνησος – Μάλια (Π.Ε.Ο), 3) Χανιά – Ρέθυμνο (Π.Ε.Ο.)»** συνεχίζονται οι εργασίες ανακατασκευής ασφαλτοτάπητα στον ισόπεδο κόμβο Γουβών επί της παλαιάς εθνικής οδού Ηρακλείου – Αγ. Νικολάου (ΠΕΟ 90).

Συγκεκριμένα **από την Πέμπτη 03.08.2023 μέχρι και το Σάββατο 05.08.2023** θα ισχύσουν οι παρακάτω ρυθμίσεις:

* η κίνηση των οχημάτων από **Ηράκλειο προς Χερσόνησο** **επί της ΠΕΟ 90,** από το σημείο συμβολής της με την οδό Προφήτη Ηλία, θα μονοδρομηθεί με κίνηση μόνο προς Χερσόνησο από το βόρειο ρεύμα (Χερσόνησος - Ηράκλειο), μέχρι το σημείο συμβολής της ΠΕΟ 90 με την επαρχιακή οδό Κόξαρης - Γουβών. Μετά το σημείο αυτό η κίνηση θα διεξάγετε κανονικά και στα δυο ρεύματα κυκλοφορίας.
* η κίνηση των οχημάτων **από Ηράκλειο προς την οδό Λέων Γεωργιάδη** (κατεύθυνση Άνω Γούβες) δεν θα επιτρέπεται.
* η κίνηση των οχημάτων **από την οδό Λέων Γεωργιάδη προς κόμβο Γουβών και ΠΕΟ δεν** θα επιτρέπεται.
* η κίνηση των οχημάτων **προς παραλία Γουβών**  θα επιτρέπεται.
* η κίνηση των οχημάτων **από Χερσόνησο προς Ηράκλειο** θα διεξάγεται καθ΄ όλη τη διάρκεια των εργασιών από την οδό Ν. Καζαντζάκη (μέσα από τις Κάτω Γούβες) η οποία θα είναι μονόδρομος.

Παρακαλούνται οι οδηγοί των οχημάτων να τηρούν την εγκεκριμένη από τη Διεύθυνση Αστυνομίας Ηρακλείου εργοταξιακή σήμανση.